Labohlano, la 22 May
A ’na a ba tsamaisa ba sireletsehile, ’me ba ne ba sa tšohe.​—Pes. 78:53.
Baiseraele ba tlohile Egepeta ka selemo sa 1513 pele Jesu a tla lefatšeng, ka nako eo, e ne e le sechaba sa batho ba ka ’nang ba feta limilione tse tharo. Sehlopheng seo ho ne ho e-na le bana, batho ba holileng, ba kulang le ba phelang le bokooa. Ho ne ho hlokahala moeta-pele ea lerato le ea tsotellang e le hore a tataise sechaba seo. Jehova e ile ea e-ba moeta-pele ea joalo a sebelisa Moshe. Baiseraele ba ne ba utloa ba sireletsehile ha ba tloha sebakeng seo ba ea ho seo ba neng ba e-s’o ka ba phela ho sona. (Pes. 78:​52) Jehova o ile a etsa’ng e le hore batho ba hae ba ikutloe ba sireletsehile? O qalile ka ho ba ‘hlophisa’ hantle ha ba tsoa Egepeta. (Ex. 13:​18) Tlhophiso ena e ile e tiisetsa Baiseraele hore Molimo oa ba tataisa. Jehova o ile a boela a ba fa “leru motšehare, bosiu bohle a ba tsamaisa ka khanya ea mollo” e le bopaki ba hore o har’a bona. (Pes. 78:​14) Ho ne ho le joalokaha eka o re: “Le se ke la tšoha hobane ke na le lona, ke tla le tataisa ke be ke le sireletse.” w18.09 26 ¶11-12